CELEX: 62015CA0567
Language: el
Date: 2017-10-05 00:00:00
Title: Υπόθεση C-567/15: Απόφαση του Δικαστηρίου (τέταρτο τμήμα) της 5ης Οκτωβρίου 2017 [αίτηση του Vilniaus apygardos teismas (Λιθουανία) για την έκδοση προδικαστικής αποφάσεως] — UAB «LitSpecMet» κατά UAB Vilniaus lokomotyvų remonto depas (Προδικαστική παραπομπή — Δημόσιες συμβάσεις έργων, προμηθειών και υπηρεσιών — Οδηγία 2004/18/ΕΚ — Άρθρο 1, παράγραφος 9 — Έννοια «αναθέτουσας αρχής» — Εταιρία το κεφάλαιο της οποίας ανήκει σε αναθέτουσα αρχή — Ενδοομιλικές πράξεις)

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/2
            
         Απόφαση του Δικαστηρίου (τέταρτο τμήμα) της 5ης Οκτωβρίου 2017 [αίτηση του Vilniaus apygardos teismas (Λιθουανία) για την έκδοση προδικαστικής αποφάσεως] — UAB «LitSpecMet» κατά UAB Vilniaus lokomotyvų remonto depas
   (Υπόθεση C-567/15) (1)
   
   ((Προδικαστική παραπομπή - Δημόσιες συμβάσεις έργων, προμηθειών και υπηρεσιών - Οδηγία 2004/18/ΕΚ - Άρθρο 1, παράγραφος 9 - Έννοια «αναθέτουσας αρχής» - Εταιρία το κεφάλαιο της οποίας ανήκει σε αναθέτουσα αρχή - Ενδοομιλικές πράξεις))
   (2017/C 402/02)
   Γλώσσα διαδικασίας: η λιθουανική
   
      Αιτούν δικαστήριο
   
   Vilniaus apygardos teismas
   
      Διάδικοι στην υπόθεση της κύριας δίκης
   
   UAB «LitSpecMet»
   
      κατά
   
   UAB Vilniaus lokomotyvų remonto depas
   
      παρισταμένης της:«Plienmetas» UAB
   
      Διατακτικό
   
   Το άρθρο 1, παράγραφος 9, δεύτερο εδάφιο, της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, όπως τροποποιήθηκε από τον κανονισμό (ΕΕ) 1251/2011 της Επιτροπής, της 30ής Νοεμβρίου 2011, πρέπει να ερμηνευθεί υπό την έννοια ότι εταιρία η οποία, αφενός, ανήκει εξ ολοκλήρου σε αναθέτουσα αρχή έχουσα ως αντικείμενο δραστηριότητας την κάλυψη αναγκών γενικού συμφέροντος και, αφετέρου, διενεργεί τόσο πράξεις για την ως άνω αναθέτουσα αρχή όσο και πράξεις στην ανταγωνιστική αγορά πρέπει να χαρακτηρίζεται ως «οργανισμός δημοσίου δικαίου» κατά την έννοια της ως άνω διατάξεως, κατά το μέτρο που, αφενός, οι δραστηριότητες της εταιρίας αυτής είναι απαραίτητες για την άσκηση της δραστηριότητας της εν λόγω αναθέτουσας αρχής και, αφετέρου, προκειμένου να καλύψει ανάγκες γενικού συμφέροντος, η εν λόγω εταιρία καθορίζει τη στάση της με βάση εκτιμήσεις μη οικονομικής φύσεως, πράγμα που απόκειται στο αιτούν δικαστήριο να ελέγξει. Δεν ασκεί επιρροή συναφώς το γεγονός ότι η αξία των εσωτερικών πράξεων ενδέχεται να αντιπροσωπεύει στο μέλλον ποσοστό μικρότερο από το 90 % ή πάντως όχι τον κύριο όγκο του συνολικού κύκλου εργασιών της εταιρίας.
   
      (1)  ΕΕ C 27 της 25.1.2016.